Ο Λόγος των Ελληνικών ΜΜΕ για τη Γερμανία και τους Γερμανούς: Το παράδειγμα της κάλυψης του Παγκοσμίου Πρωταθλήματος Ποδοσφαίρου 2006
Creators: name: Πλασκασοβίτη, Αμαλία Γ.
Publisher: name: Aristotle University of Thessaloniki
Year: 2024
Subjects: Κριτική Ανάλυση Λόγου
Γερμανικότητα
Ελληνικότητα
Δημοσιογραφικός Λόγος
Αθλητισμός
Ποδόσφαιρο
Χιούμορ
Μεταφορά
Επιχειρηματολογικοί τόποι
Critical Discourse Analysis
Germanness
Greekness
Media discourse
Sports
Football
Humour
Metaphor
Argumentative topoi

description: Κύριος στόχος της παρούσας διατριβής είναι η μελέτη της κατασκευής της γερμανικότητας στον λόγο των ελληνικών ΜΜΕ. O αθλητικός δημοσιογραφικός λόγος επιλέχθηκε ως ιδανικό συμβολικό πεδίο για την κατασκευή εθνικών ταυτοτήτων. Η ανάλυση του υλικού, που αποτελείται από κείμενα έντυπου και τηλεοπτικού λόγου, βασίστηκε στην Κριτική Ανάλυση Λόγου, και ειδικότερα στη Λογοϊστορική προσέγγιση των Wodak et al.(1998), Reisigl / Wodak (2001) και Reisigl / Wodak (2020). Το κύριο ενδιαφέρον ήταν η αναζήτηση των στρατηγικών που χρησιμοποιούνται για την κατασκευή της γερμανικότητας στον λόγο (στρατηγικές ονομάτισης, κατηγόρησης, μετασχηματισμού, προοπτικοποίησης, ενίσχυσης / μετριασμού και επιχειρηματολογικές στρατηγικές), καθώς και των γλωσσικών και ρητορικών μέσων με τα οποία πραγματώνονται οι στρατηγικές αυτές, δίνοντας έμφαση στις μεταφορές, τις μετωνυμίες και το χιούμορ. Εντοπίστηκε η χρήση δύο κυρίαρχων επιχειρηματολογικών τόπων: του τόπου της ιστορίας και του τόπου του κλίματος. Στον τόπο της ιστορίας εντάσσονται οι ρητές ή υπόρρητες αναφορές στο ιστορικό πλαίσιο του Β’ Παγκοσμίου Πολέμου, ενώ ο τόπος του κλίματος αναφέρεται σε έναν αντιθετικό επιχειρηματολογικό άξονα Νότιας / Μεσογειακής και Βόρειας ιδιοσυγκρασίας (ή habitus), στον οποίο τοποθετούνται οι εθνικές ομάδες που συμμετέχουν στην αθλητική διοργάνωση. Η ανάλυση αποκάλυψε την αναπαράσταση της γερμανικότητας με παγιωμένα στερεότυπα στοιχεία, τα οποία αντιπαραβάλλονται με την ελληνικότητα. Εκτός αυτού, η κατασκευή της γερμανικότητας επιτυγχάνεται μέσω στρατηγικών ενίσχυσης, μετριασμού ή μετασχηματισμού, ενώ αποτελεί συχνά αντικείμενο μεταγλωσσικής κριτικής. Τα συμπεράσματα συγκρίθηκαν με διαπιστώσεις πιο πρόσφατων ερευνών για τον λόγο για τους Γερμανούς κατά τη διάρκεια της Ευρωπαϊκής οικονομικής κρίσης του 2009. Επιπλέον, τα ευρήματα της μελέτης μπορούν να φανούν χρήσιμα σε εκπαιδευτικούς της γερμανικής ως ξένης γλώσσας, καθώς παρέχουν πληροφορίες για τις αναπαραστάσεις των Γερμανών στα ελληνικά ΜΜΕ και την επίδρασή τους στις στάσεις των Ελλήνων σπουδαστών της γερμανικής γλώσσας.
description: The primary objective of this dissertation is to examine how Germanness is constructed in the discourse of Greek mass media. Sports journalism was selected as the ideal symbolic field for the construction of national identities. The analysis, based on materials from print and broadcast media, was conducted using Critical Discourse Analysis, particularly the Discourse-Historical Approach by Wodak et al. (1998), Reisigl and Wodak (2001), and Reisigl and Wodak (2020). The focus was on identifying the strategies used to construct Germanness in discourse (such as strategies of nomination, predication, transformation, perspectivation, intensification/mitigation, and argumentation), along with the linguistic and rhetorical tools that realize these strategies, with special emphasis on metaphors, metonymies, and the use of humor. Two dominant argumentative topoi were identified: the topos of history and the topos of climate. The topos of history includes explicit or implicit references to the historical context of World War II, while the topos of climate refers to a contrasting argumentative axis between the Southern/Mediterranean and Northern mentality (or habitus), where the national teams participating in the sports event are positioned. The analysis revealed that Germanness is represented through entrenched stereotypical elements and is contrasted with Greekness. Furthermore, the construction of Germanness is achieved through strategies of intensification, mitigation or transformation and is often subject to metalinguistic critique. The conclusions were compared with findings from more recent research on discourse about Germans during the 2009 European economic crisis. Additionally, the study’s results could be valuable for educators teaching German as a foreign language, as they provide insights into the mass media representations of Germans and their impact on Greek students’ attitudes towards the German language and culture.